**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PAVEDIMO LAIKINAI VYKDYTI KLAIPĖDOS MIESTO LENGVOSIOS ATLETIKOS MOKYKLOS DIREKTORIAUS FUNKCIJAS“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama pavesti Klaipėdos lengvosios atletikos mokyklos renginių organizatoriui vykdyti įstaigos vadovo funkcijas nuo 2019 m. gegužės 31 d., iki teisės aktų nustatyta tvarka bus paskirtas įstaigos vadovas.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos teisę dėl mokymo ir auklėjimo įstaigų vadovų skyrimo ir atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Biudžetinių įstaigų vadovų darbo santykių reguliavimo komisijos 2019 m. balandžio 17 d. posėdyje (protokolo Nr. TAR1-73, 4 punktas) nutarta siūlyti Savivaldybės merui spręsti dėl tarnybinės veiklos tyrimo atlikimo, kadangi gauta informacija, jog biudžetinės įstaigos Klaipėdos miesto lengvosios atletikos mokyklos direktoriaus pavaduotoja, laikinai einanti direktoriaus pareigas, Raimonda Murašovienė galimai pažeidė Lietuvos Respublikos viešųjų ir privačių interesų derinimo valstybinėje tarnyboje įstatymo nuostatas. Taip pat siūlyti Savivaldybės merui pavesti Savivaldybės administracijai paruošti sprendimo dėl pavedimo Dariui Raišučiui, BĮ Klaipėdos miesto lengvosios atletikos mokyklos renginių organizatoriui, laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas, projektą. Siūlymams Savivaldybės meras pritarė.

Klaipėdos miesto savivaldybės mero 2019-04-29 potvarkiu Nr. M-25 „Dėl tarnybinės veiklos tyrimo“ sudaryta tarnybinės veiklos tyrimo komisija, kuriai pavesta atlikti biudžetinės įstaigos Klaipėdos miesto lengvosios atletikos mokyklos direktoriaus pavaduotojos, l. e. direktoriaus pareigas, Raimondos Murašovienės tarnybinės veiklos tyrimą dėl galimo viešųjų ir privačiųjų interesų konflikto priimant sprendimus. 2019-04-30 Klaipėdos miesto lengvosios atletikos mokyklos direktoriaus pavaduotojai, l. e. direktoriaus pareigas, Raimondai Murašovienei buvo išsiųstas tarnybinės veiklos tyrimo komisijos raštas Nr. (1.27.)-T5-73 „Dėl paaiškinimo ir duomenų pateikimo“. 2019 m. gegužės 8 d. buvo gautas Raimondos Murašovienės paaiškinimas Nr. T4-61. Rengiama tarnybinės veiklos tyrimo komisijos išvada.

2019 m. gegužės 16 d. gautas Dariaus Raišučio sutikimas atlikti funkcijas Nr. P24-24.

Konkurso į Klaipėdos miesto lengvosios atletikos mokyklos direktoriaus pareigas datos su Nacionaline mokyklų vertinimo agentūra yra suderintos, konkursas pakartotinai skelbiamas nuo 2019m. gegužės 22 d.

**3. Kokių rezultatų laukiama.**

Priėmus Savivaldybės tarybos sprendimą bus pavedama eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.**

|Lėšų poreikio šiuo metu nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus pavesta eiti Klaipėdos miesto lengvosios atletikos mokyklos direktoriaus pareigas pavaduojančiam asmeniui, kol bus paskirtas naujas įstaigos vadovas.

Numatomos neigiamos pasekmės – nėra.

**PRIDEDAMA:**

1. Biudžetinių įstaigų vadovų darbo santykių reguliavimo komisijos 2019 m. balandžio 23 d. protokolo Nr. TAR1-73 išrašas, 1 lapas.

2. BĮ Klaipėdos miesto lengvosios atletikos mokyklos renginių organizatoriaus Dariaus Raišučio 2019 m. gegužės 16 d. sutikimo atlikti funkcijas Nr. P24-24 kopija, 1 lapas.

3. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė